**A BKV Zrt.**

**ÁRVERÉSI SZABÁLYZATA**

Jelen szabályzat (a továbbiakban: Szabályzat) hatálya a Budapesti Közlekedési Zártkörűen Működő Részvénytársaság (a továbbiakban: BKV Zrt.) által a Vatera.hu online piacterén, a http://[www.vatera.hu](http://www.vatera.hu/) weboldalon (a továbbiakban: Vatera) lebonyolított nyílt árverésekre (a továbbiakban: Árverés) terjed ki.

1. Az Árverés indítása
	1. A BKV Zrt. Árverés indítási szándékáról árverési felhívást (a továbbiakban: Árverési Felhívás) jelentet meg honlapján (<http://www.bkv.hu/hu/arveresek/>), illetve a Társaság számára biztosított hirdetési felületeken. A BKV Zrt. külön e-mailben jelzést is küld az Árverési Felhívás megjelenéséről azon cégek, személyek felé, akik korábbi vásárlásaik, illetve tevékenységi profiljuk alapján potenciális vásárlóként szóba jöhetnek. Az Árverési Felhívásban a Vagyontárgy(ak) Vatera elérési linkje, valamint a Vagyontárgy(ak) megtekintési lehetőségének információi is közlésre kerülnek.

A BKV Zrt. az Árverési Felhívás megjelentetése nélkül nem indít Árverést.

* 1. A BKV Zrt. a Vatera felületére az Árverési Felhívás megjelenését követő 2 (két) munkanapon belül tételenként tölti fel az Árverés útján elidegeníteni kívánt ingó vagyontárgyainak (a továbbiakban: Vagyontárgy) adatait, ismertetőjét, képeit, tárolási helyét, kikiáltási árát, licitlépcsőjét, a licit indulási és zárási időpontját, valamint átadási helyét és az elszállításra, esetleges bontásra vonatkozó információkat.
1. Az Árverésen való részvétel (licitálás) feltételei
	1. A Vaterán – az ott megadott szabályoknak megfelelően – a licitálni kívánónak (a továbbiakban: Licitáló) regisztrálni szükséges, ha ezt korábban még nem tette meg. Ezzel a Vatera a regisztrálóhoz rendeli a megadott felhasználónevet (a továbbiakban: Felhasználónév) és jelszót, mellyel a Vatera weboldalára a regisztráló beléphet és a továbbiakban - az ott rögzített szabályok szerint – használhatja azt.
	2. A Vaterára a BKV Zrt. által Árverésre feltett Vagyontárgyakra – a BKV Zrt. és a Vatera között létrejött „Együttműködési megállapodás” alapján – a BKV Zrt. adja meg a licitálási jogosultságot a következők mindegyikének teljesülése esetén:
2. A Licitálónak jelentkezési lapot (a továbbiakban: Jelentkezés) kell kitöltenie és azt a BKV Zrt. ingoertekesites@bkv.hu e-mail címére beküldenie az Árverési Felhívásban megadott határidőig.

A Jelentkezés minta a következő web helyen érhető el: <http://www.bkv.hu/hu/arveresek/>.

1. A Licitálónak, Vagyontárgyanként az Áverési Felhívásban meghatározott összegű árverési biztosítékot (a továbbiakban: Árverési Biztosíték) kell megfizetni a BKV Zrt. Budapest Banknál vezetett **10102093-01671903-07000004** számú bankszámlájára történő utalással. Az Árverési Biztosítékot HUF-ban kell megfizetni. A BKV Zrt. csak a számláján történt jóváírást tudja befizetésnek elfogadni.

 Az átutalás közlemény rovatába a következők beírása szükséges:

„Felhasználónév, Felhívás megnevezése, ….,db Á. Biztosíték/ Értékesítés” (max. 48 karakter lehet)

Amennyiben az a) és b) pontokban meghatározottak maradéktalanul teljesültek, úgy a BKV Zrt. a Licitálót az általa megadott e-mail címre küldött elektronikus levélben értesíti arról, hogy az általa megnevezett Vagyontárgy(ak) licitjére a megadott Felhasználónevet aktiválta.

A BKV Zrt. semmilyen felelősséget nem vállal az Árverési Felhívásban megadott határidőn belüli Jelentkezések ingoertekesites@bkv.hu e-mail címre történő beérkezésére, illetve az Árverési Biztosíték bankszámláján történő jóváírására. A Felhasználónevek aktiválását a BKV Zrt. kizárólagosan az ingoertekesites@bkv.hu levelezési címére beérkezett és bankszámláján jóváírt összeg(ek) alapján végzi a mindkét feltétel megvalósulását követő munkanapon. A Jelentkezésnél és az átutalásnál ennek figyelembevételével kell eljárni. A késői beérkezések miatt a licitálási lehetőségtől való elesés kizárólagosan a Licitáló kockázata, azzal kapcsolatban semmiféle jogorvoslatnak helye nincs. Az Árverési Biztosíték összege után a BKV Zrt. kamatot nem fizet.

* 1. A BKV Zrt. nem aktiválja az Árverésre a megadott Felhasználónevet (egyetlen Vagyontárgyra sem)
1. ha az ingoertekesites@bkv.hu címre küldött Jelentkezés az Árverési Felhívásban megadott határidőn túl érkezik, illetve ha a kérteket nem vagy hiányosan tartalmazza,
2. ha az Árverési Biztosíték összege nem került jóváírásra a BKV Zrt. bankszámláján az Árverési Felhívásban megadott határidőig
3. ha a beérkezett Árverési Biztosíték összege a Licitáló Jelentkezésében megadott Vagyontárgyakra meghatározott Árverési Biztosíték összegénél kevesebb,
4. ha az Árverési Biztosíték átutalásának közleményében hiányos, ezért nem azonosítható vagy hibás adatot tüntettek fel,
5. annak a Licitálónak, aki a BKV Zrt. Vagyontárgyának értékesítésére, az elmúlt 3 éven belül lebonyolított bármely értékesítési eljárás nyerteseként kötött szerződésben előírt bármely kötelezettségének nem tett eleget, illetve a szerződéshez köthetően a BKV Zrt. hátrányára bármely probléma merült fel.
6. A licitálás lebonyolítása
	1. Az Árverés kezdési időpontjától a BKV Zrt. által aktivált Licitálónak korlátlan licitálási lehetősége van az Árverési Felhívásban meghatározott licitlépcsőkkel. A licitálásra vonatkozó szabályokat a Vatera Általános Felhasználási Feltételei (ÁFF) tartalmazzák.
	2. Amennyiben az Árverés lejárati ideje előtti 5 percen belül licitálnak a Vagyontárgyra, az Árverés 5 perccel automatikusan meghosszabbodik, lehetővé téve újabb ajánlatok megtételét a Licitálóknak.
	3. Az Árverés lezárása a Vatera felületén történik, a lezárás ideje, a leütési ár és a nyertes Licitáló (a továbbiakban: Nyertes Licitáló) Felhasználónevének megjelenítésével.
7. Értékesítés, szerződéskötés
	1. A BKV Zrt. a Nyertes Licitálóval (a továbbiakban: Vevő) köt szerződést (a továbbiakban: Szerződés). A megkötendő Szerződés minta a következő web helyen érhető el: <http://www.bkv.hu/hu/arveresek/>.

A Jelentkezésben Vevőként megadott személyen kívül más személy nem jogosult szerződést kötni.

* 1. A BKV Zrt. az Árverés lezárását követően a Nyertes Licitálónak a Jelentkezésben megadott e-mail címre küld értesítést (a továbbiakban: Értesítés), amelyben 5 (öt) munkanapon belül az ingoertekesites@bkv.hu e-mail címre küldött válasz csatolmányaként kéri megadni a Szerződés megkötéséhez a Jelentkezésben megjelölt Vevő részéről aláíró személy(ek) dokumentumait, a következők szerint:
* természetes személy, valamint egyéni vállalkozó esetén a Vevő személyazonosító okmányának mindkét oldali szkennelt változatát (a Szerződés aláírásakor az eredeti dokumentum bemutatása szükséges);
* cég esetén a cégképviselettel rendelkező személy(ek) aláírási címpéldányának másolatát (a Szerződés aláírásakor az eredeti dokumentum, vagy annak hitelesített másolatának bemutatása szükséges);
* meghatalmazott személy(ek) esetén – mind természetes, mind jogi személy esetén – közokiratba foglalt vagy ügyvéd által ellenjegyzett meghatalmazás(uk) elektronikus másolatát (a Szerződés aláírásakor az eredeti , vagy hitelesített másolati példányok bemutatása szükséges)

Amennyiben a Nyertes Licitáló az Értesítés megküldését követő 5 (öt) munkanapon belül nem küldi meg a Vevő részéről a Szerződést aláíró személy(ek) azonosító dokumentumait, a BKV Zrt. az Árverést eredménytelennek tekinti.

A BKV Zrt. a beérkezett dokumentumok alapján elkészíti a Szerződés(eke)t, és a BKV Zrt. székházában történő aláírás időpontjának megjelölésével a Jelentkezésben megadott Nyertes Licitálói e-mail címre küldött elektronikus levélben kéri fel a Vevőt annak aláírására. Ha a Vevő nem jelenik meg a BKV Zrt. által meghatározott időpontig(ban) a Szerződés aláírására, akkor ezt a BKV Zrt. a vásárlástól való elállásnak tekinti, és a továbbiakban ennek megfelelően jár el.

1. Ajánlati Biztosíték visszafizetése
	1. A nem Nyertes Licitáló(k)nak az Árverési Biztosíték visszaszolgáltatása az Árverés lezárását követő 10 (tíz) munkanapon belül történik, a Jelentkezésben megadott bankszámlaszámra történő utalással.

.

* 1. A Nyertes Licitáló Ajánlati Biztosítéka (a Jelentkezésben tett nyilatkozata alapján) a Vevővel kötött szerződésnél a Vagyontárgy(ak) vételárába beszámításra kerül.
	2. Amennyiben a Nyertes Licitáló az Értesítés megküldését követő 5 (öt) munkanapon belül nem küldi meg a Szerződést aláíró személy(ek) azonosító dokumentumait, illetve a Vevő a Szerződést a BKV Zrt által meghatározott időpontig és helyen nem írja alá, úgy az Árverési Biztosíték nem jár vissza.

 BKV Zrt.

 Értékesítési Csoport